Dedennet on bet gant La Rose écarlate abalamour e plije din kalz Strike! embannet e-korf niverennoù kentañ ar gelaouenn Coyote Mag. Savet e oa Strike! gant Patricia Lyfoung hech-unan, gant ur stil manga klasel-tre, kazi doare ar pezh a veze skignet er skinwel pa oamp bihan. La Rose écarlate a zo savet penn-da-benn ganti (istor, tresañ ha livañ) ivez. Istor ur plach yaouank er Périgord, en XVIIIvet kantved hag a zo dedennetoch gant ar chlezeiata eget gant ar cheginañ. Drouklazhet e vez he zad dirazi ha dizoloiñ a ra neuze emañ he zad-kozh o vevañ e Pariz, rediet eo da vont da vevañ gantañ. Mod all ez eus ivez istor un doare Robin Hoodun den hag a vez o laerez archant ar re binvidik evit reoù da dud paour ha bamet eo hi dirazañ (hep gouzout piv eo eveljust). Setu un tamm, un istor klasel a zroioù-kaer hag all. Mat eo evit ar vugale (neus netra spontus) hag an tresañ a zo un tammig bugeleg memestra. Non ket bet dipitet bras, kalzig plijadur em eus bet och adkavout stil Patricia Lyfoung ha dudius eo an istor met anzav a ran e oan chomet gant soñj dreist Strike! (ha ne oa ket echu, met e gwenn-ha-du e oa). Klask a rin lenn al levrennoù a zo warlerch memestra. 